संतों के काव्य में नारी-निन्दा प्रतीकात्मक है और कुलटा नारी की निन्दा करते हुये उन्होंने सती और पतिव्रता की प्रशंसा की है .उन्होंने यौन-भाव को गर्हित माना और और पुरुष की दुर्बलता के कारण नारी पर प्रतिबंध लगाना उचित समझा.कुछ संतों ने संतुलित दृष्टिकोण का परिचय भी दिया है-दादू ने शीलवंत पुरुषों पर विचार करते हुये कहा-जो पुरुष नारी को देख कर नारी हो जाय वह शीलवंत है.उन्होंने दाम्पत्य के माधुर्य का निरूपण भी किया जिसमें दोनों को समान स्तर पर प्रतिष्ठा दी.उनके अनुसार नारी-नर एक दूसरे को बैरी हैं ,नारी नर को पीती है और नर नारी को खाता है. इस प्रकार अज्ञानवश दोनो विलीन हो जाते हैं.